আপডেট টাইম April, 8, 2018, 4:07 pm
967 বার
ষ্টাফ রিপোর্টার::পীরগঞ্জ-বোচাগঞ্জ উপজেলার বিভিন্ন নদ-নদী থেকে অবৈধ ভাবে বালু উত্তোলন করে ব্যবসা করায় লিখিত অভিযোগ করেছেন স্থানীয় সচেতন জনৈক ব্যক্তি। গত ০৮/০৪/২০১৮ ইং তারিখে উপজেলা নির্বাহী অফিসার পীরগঞ্জ ঠাকুরগাঁও বরাবরে গাজাংপাড়া, করনাই, টাঙ্গন নদী সহ বিভিন্ন নদ নদীর বালু অবৈধ ভাবে উত্তোলন করার বিষয়ে একটি লিখিত অভিযোগ দাখিল করা হয়েছে।
দিনাজপুর সদরের জনৈক রাহেল ইসলাম পীরগঞ্জ উপজেলা নির্বাহী অফিসার বরাবরে লিখিত অভিযোগ পত্রে উল্লেখ করেন যে, পীরগঞ্জ উপজেলার ১১নং ইউনিয়ন এলাকাসহ পার্শ্ববর্তী বোচাগঞ্জ ৫নং ছাতল ইউনিয়ন এলাকার বিভিন্ন নদ নদীর বালুমহল লিজ নিয়ে বালু উত্তোলনের কাজ শুরু করলে লিজকৃত নদী ঘাট এলাকার বেশ কিছু লোকজন তাকে বালু উত্তোলন করতে বাধা প্রদান সহ বিভিন্ন হুমকি ধুমকি দেয়। এতে লিজি ব্যক্তি পীরগঞ্জ উপজেলার আজলাবাদ গ্রামের একরাম আলীর পুত্র সানাউল্লাহ্, বিশু মোহাম্মদ এর পুত্র সাইফুল ইসলাম, সোনাদি ও বৈরচুনা গাজাংপাড়ার জাফর আলী, জসিম উদ্দীন এর পুত্র নুরুল ইসলাম সহ ১০-১২ জনের বিরুদ্ধে প্রতিপক্ষ করে সুবিচার পাইবার নিমিত্তে তিনি অভিযোগ করেন। তাছাড়া দিনাজপুর-বোচাগঞ্জ উপজেলার নাফানগর ইউনিয়নস্থ সুলতানপুর মৌজা, সাদামহল মৌজা, কুকুরাডাঙ্গী মৌজার ৫নং ছাতল ইউনিয়নের অধিনস্থ রাণীরঘাট, প্রমেশপুর নদীর ঘাটের বালু মহাল ১৪২৫ বাংলা সাল পর্যন্ত ইজারা হিসেবে লিজ প্রাপ্ত হন। এছাড়া পীরগঞ্জ উপজেলার গাজাংপাড়া, করনাই টাংগন নদী হাটপাড়াস্থ নদী মহাল বালু ঘাটের বালু চুক্তিনামার মোট ১৯ লক্ষ ২০ হাজার টাকায় ব্যয় করেন সরকারি বিধি মোতাবেক। এমতাবস্থায় প্রতিপক্ষগণ লিজকৃত ব্যক্তিকে বিভিন্ন প্রকার হুমকি ধুমকি- সন্ত্রাসি কায়দায় কার্যক্রম চালিয়ে তার বালু উত্তোলন বন্ধ করে দেয়। প্রতিপক্ষরা গায়ের জোড়ে সন্ত্রাসি কায়দায় বালু মহাল নিজ দখলে নেওয়ার চেষ্টা করছেন। এতে লিজকৃত ব্যক্তি তাদেরকে ০১/০৪/২০১৮ইং তারিখে বৈরচুনা বাজারে বাধা নিষেধ করলে এক পর্যায়ে তারা দলবদ্ধ ভাবে ভয়ভীতি প্রদর্শন করে । উপায় অন্তর না পেয়ে লিজকৃত ব্যক্তি রাহেল ইসলাম ৫জন কে প্রতিপক্ষ করে ঘটনাস্থলের লোকজনের মধ্যে ৪জন কে সাক্ষী করে উক্ত তারিখে লিখিত অভিযোগ করার ফলে প্রতিপক্ষগন আরো বেপরোয়া হয়ে বালু মহল ঘাটে গিয়ে তাকে বিভিন্ন ভাবে প্রাণ নাশের হুমকি অব্যাহত রেখেছে। এদিকে অভিযোগকারী তার লিজকৃত বালু মহল ঘাটে যেতে পারছে না, প্রতিপক্ষের প্রাণ ভয়ে আতংকে দিনাতিপাত করছে। পীরগঞ্জ উপজেলার নির্বাহী অফিসার এর নিকট জানতে চাইলে তিনি বিষয় ক্ষতিয়ে দেখবেন বলে জানায়।
ঠাকুরগাঁয়ে বিসিএস উক্তীর্ন ১৬ জন কৃতিসন্তানকে সংবর্ধনা প্রদান